REGOLAMENT TAL-KUMMISSJONI (KE) Nru 932/2004
tal-30 ta’ April 2004
dwar l-istipular tad-dazji fuq l-importazzjoni fis-settur taċ-ċereali
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 1766/92 tat-30 ta’ Ġunju 2003 li jwassal għall-organizzazzjoni komuni tas-swieq fis-settur taċ-ċereali (1)( ), kif l-aħħar emendat bir-Regolament (KE) Nru 1104/2003 (2),
Wara li kkunsidrat ir-Regolament tal-Kummissjoni (KE) Nru 1249/96 tat-28 ta’ Ġunju 1996 li jistabbilixxi regoli dettaljati għall-applikazzjoni tar-Regolament tal-Kunsill (KEE) Nru 1766/92 fir-rigward ta’ dazji fuq l-importazzjoni fis-settur taċ-ċereali (3), kif l-aħħar emendat bir-Regolament (KE) Nru 1110/2003 (4), u b’mod partikolari l-Artikolu 2(1) tiegħu,
Billi:
(1)
L-Artikolu 10 tar-Regolament (KEE) Nru 1766/92 jipprovdi li r-rati tad-dazji tat-Tariffa Doganali Komuni għandhom jiġu miżjuda fuq il-prodotti importati msemmija fl-Artikolu 1 ta’ dak ir-Regolament. Madankollu, fil-każ tal-prodotti msemmija fil-paragrafu 2 ta’ dak l-Artikolu, id-dazju fuq l-importazzjoni għandu jkun daqs il-prezz ta’ l-intervent validu għat-tali prodotti fuq l-importazzjoni u miżjud b’55 % li minnu tnaqqas il-prezz ta’ l-importazzjoni kif applikabbli għall-konsenja in kwistjoni. Madankollu, dan id-dazju ma jistax jaqbeż ir-rata ta’ dazju fit-Tariffa Doganali Komuni.
(2)
Skond l-Artikolu 10(3) tar-Regolament (KEE) Nru 1766/92, il-prezzijiet ta’ l-importazzjoni kif huma ikkalkulati fuq il-bażi ta’ prezzijiet rappreżentattivi għall-prodott in kwistjoni fis-suq dinji.
(3)
Ir-Regolament (KE) Nru 1249/96 jistabbilixxi regoli dettaljati għall-applikazzjoni tar-Regolament tal-Kunsill (KEE) Nru 1766/92 fir-rigward ta’ dazji fuq l-importazzjoni fis-settur taċ-ċereali.
(4)
Id-dazji fuq l-importazzjoni huma applikabbli sakemm dazji ġodda huma stipulati u jidħlu fis-seħħ. Huma xorta jibqgħu fis-seħħ fil-każijiet fejn l-ebda kwotazzjoni ma tkun disponibbli għall-kambju ta’ referenza msemmi fl-Anness II tar-Regolament (KE) Nru 1249/96 matul il-ġimagħtejn ta’ qabel l-istipulazzjoni perjodika li jkun imiss.
(5)
Sabiex ikun possibli illi s-sistema ta’ dazju fuq l-importazzjoni taħdem normali, ir-rati rapreżentattivi tas-suq rekordjati matul il-perjodu ta’ referenza għandhom jintużaw sabiex wieħed jikkalkula dawn id-dazji.
(6)
L-applikazzjoni tar-Regolament (KE) Nru 1249/96 tirriżulta fl-istipular ta’ dazji fuq l-importazzjoni kif stabbilit fl-Anness ta’ dan ir-Regolament.
ADDOTTAT DAN IR-REGOLAMENT:
Artikolu 1
Id-dazji fuq l-importazzjoni fis-settur taċ-ċereali msemmija fl-Artikolu 10(2) tar-Regolament (KEE) Nru 1766/92 għandhom ikunu dawk stipulati fl-Anness I ta’ dan ir-Regolament fuq il-bażi ta’ l-informazzjoni mogħtija fl-Anness II.
Artikolu 2
Dan ir-Regolament għandu jidħol fis-seħħ fis-1 ta’ Mejju 2004.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-30 ta’ April 2004.